CELEX: 32011D0149
Language: lv
Date: 2011-03-07 00:00:00
Title: 2011/149/ES: Komisijas Lēmums ( 2011. gada 7. marts ) par aviācijas vēsturiskajām emisijām atbilstīgi 3.c panta 4. punktam Eiropas Parlamenta un Padomes Direktīvā 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (izziņots ar dokumenta numuru C(2011) 1328)  Dokuments attiecas uz EEZ

8.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 61/42
            
         KOMISIJAS LĒMUMS
   (2011. gada 7. marts)
   par aviācijas vēsturiskajām emisijām atbilstīgi 3.c panta 4. punktam Eiropas Parlamenta un Padomes Direktīvā 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā
   (izziņots ar dokumenta numuru C(2011) 1328)
   (Dokuments attiecas uz EEZ)
   (2011/149/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 3.c panta 4. punktu,
   tā kā:
   
               (1)
            
            
               Direktīvas 2003/87/EK 3.c pantā ir noteikts kopējais gaisa kuģu operatoriem sadalāmo emisijas kvotu daudzums. Šo daudzumu definē kā aviācijas vēsturisko emisiju procentuālo daudzumu. Direktīvas 2003/87/EK 3. panta s) apakšpunktā ir definēts, ka aviācijas vēsturiskās emisijas ir 2004., 2005. un 2006. kalendārā gada vidējais gada emisiju apjoms, kuras gaisa kuģi ir radījuši, veicot Direktīvas 2003/87/EK I pielikumā uzskaitītās aviācijas darbības. Saskaņā ar šīs direktīvas 3.c panta 2. un 3. punktu gaisa kuģu operatoriem sadalāmo emisijas kvotu kopējais daudzums ir jāaprēķina, pamatojoties uz šo vidējo vēsturisko emisiju apjomu.
            
         
               (2)
            
            
               Komisijai palīdz Eurocontrol, kā tas paredzēts Direktīvas 2003/87/EK 18.b pantā. Tika uzskatīts, ka vislabākie pieejamie dati vēsturisko emisiju aprēķinam ir Eurocontrol datubāzēs iekļautie visaptverošie dati par gaisa satiksmi, ko sniedzis Centrālais maršruta maksājumu birojs (Central Route Charges Office, CRCO) un Centrālā gaisa satiksmes plūsmu pārvaldības institūcija (Central Flow Management Unit, CFMU). Šie dati cita starpā sniedz informāciju par katra atsevišķa lidojuma faktiskā maršruta garuma aprēķinu. Emisijas attiecīgi aprēķināja par katru atsevišķu lidojumu, izmantojot ANCAT 3 (Abatement of Nuisances Caused by Air Transport) metodi un CASE (Calculation of Emissions by Selective Equivalence) metodi. Šādu pieeju vēsturisko emisiju aprēķinam vēl vairāk pilnveidoja, izmantojot informāciju par degvielas faktisko patēriņu, kuru brīvprātīgi iesniedzis reprezentatīvs skaits gaisa kuģu operatoru, tādējādi palīdzot uzlabot modelēšanas pieejas precizitāti. Tika veikti arī papildu aprēķini, lai ņemtu vērā ar spēka palīgiekārtām (APU) saistīto degvielas patēriņu. Izraudzītā pieeja bija šāda: vispirms noteica vidējo APU degvielas patēriņu dažāda tipa gaisa kuģiem. Pēc tam APU degvielas patēriņa atsevišķi emisiju faktori tika ekstrapolēti, lai aprēķinātu kopējās APU emisijas; šajā nolūkā izmantotajā procesā tika ņemta vērā faktiskā tajos lidojumos patērētās degvielas daļa, kas veikti ES ETS ietvaros dažāda tipa gaisa kuģiem, kā arī enerģijas padeves izmantošana, atrodoties uz zemes. Emisijas, kas atbilda šim kopējam APU degvielas patēriņam, tika iekļautas aviācijas nozares vēsturiskajās emisijās attiecīgi par 2004., 2005. un 2006. gadu.
            
         
               (3)
            
            
               Tiek uzskatīts, ka 2004. kalendārā gada emisiju apjoms no gaisa kuģiem, kas veikuši Direktīvas 2003/87/EK I pielikumā uzskaitītās aviācijas darbības, bija 209 123 585 tonnas CO2. Uzskata arī, ka 2005. kalendārā gada emisiju apjoms no šādiem gaisa kuģiem bija 220 703 342 tonnas CO2, savukārt 2006. gada emisiju apjoms no minētajiem gaisa kuģiem – 228 602 103 tonnas CO2. Tādējādi aviācijas nozares vēsturiskās emisijas, ko definē kā šo minēto emisiju vidējo aritmētisko, ir 219 476 343 tonnas CO2.
            
         
               (4)
            
            
               Komisijas apspriedās ar Klimata pārmaiņu komiteju, kas izveidota ar 9. pantu Eiropas Parlamenta un Padomes 2004. gada 11. februāra Lēmumā Nr. 280/2004/EK par monitoringa mehānismu attiecībā uz siltumnīcas efektu izraisošo gāzu emisiju un par Kioto protokola īstenošanu Kopienā (2),
            
         IR PIEŅĒMUSI ŠO LĒMUMU.
   1. pants
   Direktīvas 2003/87/EK 3.c panta 1. un 2. punkta piemērošanas nolūkā aviācijas vēsturiskās emisijas nosaka 219 476 343 tonnu CO2 apmērā.
   2. pants
   Šis lēmums ir adresēts dalībvalstīm.
   
      Briselē, 2011. gada 7. martā
      
         
            Komisijas vārdā –
         
            Komisijas locekle
         
         Connie HEDEGAARD
      
   
   
      (1)  OV L 275, 25.10.2003., 32. lpp.
   
      (2)  OV L 49, 19.2.2004., 1. lpp.